  Майя Бывальцева «Гербер» шулдыръяськонэз Москваын таяз арын но ортчытыны кулэ, тросгес адями Удмуртия сярысь мед тодоз. Со сярысь улосвыллэн тӧроез Александр Бречалов вераз «Удмурт Кенеш» огазеяськонлэн исполкоменыз пумиськонын 18-тӥ оштолэзе. Мон малпасько, сое кулэ лэсьтыны. Макем тросгес асьмеос сое лэсьтомы, сокем тросгес адямиос элькунэнымы тунсыкъяськозы. Мон быдэс элькунэз ортчи — та туж аспӧртэм инты. <…> Кылем арын Москваын, мон сямен, туж умой праздник пӧрмиз Александр Бречалов, Удмуртилэн тӧроез«Удмурт Кенешлэн» тӧроез Татьяна Ишматова тодэ вайытӥз, Санкт-Петербургысь удмуртъёслэн бӧляксы «Герберез» Нева дурысь карын но ортчытыны куронэн вазиськиз шуыса. «Санкт-Петербургын? Ми дась. Сергей Семёнович Собянинэн (Москвалэн мэрез — ред.) ми вераськимы ни, соос дун тырытэк инты сётозы. Полтавченкоен (Георгий Полтавченко, Санкт-Петербурглэн губернаторез — ред.) вераськомы», — шуиз Александр Бречалов. Со «Удмурт Кенешез» улосвыл тӧролы вазиськон дасяны куриз, ортчытоно яке ӧвӧл «Геберез» Москваын, озьы ик Санкт-Петербургын. Тодэ вайытом, Москваын «Гербер» праздник куинь пол радъяськылӥз ни. Кылем арын «Эрмитаж» садын ортчем шулдыръяськонэ 10 сюрслэсь трос адями вуылӥз. Гербер - 2017 Москваын Ватсалом, элькун Гербер шулдыръяськон таяз арын 16-тӥ инвожое Ува ёросысь Пекшур гурт вӧзын ортчоз. Тодэ вайытом, улосвыл тӧро «Удмурт Кенеш» огазеяськонлэн исполкоменыз пумиськонын озьы ик вераськизы Удмурт лулчеберетъя центрлы выль юрт пуктон но удмурт кылын теле- но радиопередачаослэсь лыдзэс кулэстонтэм сярысь.  Тегъёс: Лулчеберет Туризм Москва Удмуртия УдмуртКенеш Гербер АлександрБречалов  